সংক্ষেপে এই পৃষ্ঠাখনঃ আন সদস্যৰ লগত আপোনাৰ মতবিৰোধ হ'লে আপোনাৰ বক্তব্য স্পষ্টকৈ কওক আৰু প্ৰয়োজন অনুসৰি আলোচনা অব্যাহত ৰাখক। ধেমালিৰে যুক্তিযুদ্ধ জয় কৰিবলৈ চেষ্টা নকৰিব।
কেতিয়াবা কোনো লোক ৱিকিপিডিয়াৰ নীতি আৰু নিৰ্দেশনাসমূহক লৈ অসন্তুষ্ট হ'লে তেওঁ সেইবোৰৰ আন অৰ্থ উলিয়াই লৈ বাৰে বাৰে ভুল ব্যৱহাৰ কৰিবলৈ বিচাৰে। তেওঁ আনকি কোনো নীতিৰ বিৰুদ্ধে ঐক্যমত জাহিৰ কৰিবলৈ বিভিন্ন পৃষ্ঠাত ব্যংগাত্মকভাৱে সেইটো প্ৰয়োগ কৰে।
একে কামবোৰ ধ্বংসপ্ৰৱণতা বুলি গণ্য কৰা হয় আৰু তেনে সদস্যক বাৰণ বা অৱৰোধ কৰা হ'ব পাৰে। নিয়মক লৈ হোৱা সমস্যা আলোচনাৰ মাজেৰে সমাধান কৰিব লাগে, ব্যংগতা আৰু অন্য কৌশলেৰে নহয়। যদি প্ৰত্যক্ষ আলোচনাই সমস্যা সমাধান কৰিব নোৱাৰে, তেন্তে মতবিৰোধ সমাধানলৈ আগবাঢ়ক।
সঁচা ক'বলৈ গ'লে ৱিকিপিডিয়াক ১০০% সুসংগত কৰি ৰখা সম্ভৱ নহয় আৰু গতিকে ইয়াৰ নিয়মবোৰ কেতিয়াও নিখুঁত হৈ নুঠিব। যদি আপুনি ভালকৈ চেষ্টা কৰাৰ পিছতো বাকীসকল সদস্য আপোনাৰ সৈতে একমত নহয়, তেন্তে বিষয়টো এৰাই চলি ফলাফল আপোনাৰ মতে নোহোৱাটো মানি ল'বলৈ চেষ্টা কৰক। আপোনাৰ পক্ষে মত গোটাবলৈ ধ্বংসাত্মক কাম-কাজৰ আশ্ৰয় নল'ব।
আলোচনাত অংশগ্ৰহণ কৰক, আৰু সম্ভৱ হ'লে সকলোৱে নাকচ কৰা পূৰ্বৰ তেনে বিষয়ৰ প্ৰবন্ধৰ উদাহৰণ বিচাৰি উলিয়াওক।
বিলোপনৰ তালিকাভুক্ত কৰিবলৈ আৰু আপুনি দিয়া যুক্তি আনেও দিবলৈ একে ধৰণৰ অনুপযুক্ত প্ৰবন্ধ সৃষ্টি নকৰিব।
